En specialpatrulje fra Nordjyllands Politi bemærkede tirsdag formiddag, at to mænd, som er kendt af politiet i forvejen, udvekslede nogle mistænkelige poser på Rishøjsvej Vejgaard. Politiet henvendte sig til de to mænd, og fandt i alt 4,6 kilo hash og 1500 Valium piller, da de visiterede mændene, det fortæller vagtchef ved Nordjyllands Politi, Ted Andersen. De to mænd blev taget med til afhøring, hvor de indrømmede bessidelsen af stofferne. Mændene på henholdsvis 59 og 46 år er begge fra Aalborg-området. Mændene blev løsladt efter afhøring, men kan se frem til et retsligt efterspil.
Nordjyllands Politi beslaglagde tirsdag store mængder ulovlige stoffer, da de stoppede to "gamle kendinge."